Enam kõneainet on pakkunud gümnaasiumi õppekavas sätestatud kolme erineva õppesuuna sisseviimine gümnaasiumiastmes.  Tänaseks on ka seadusega reguleeritud, et see peab juhtuma hiljemalt 1. septembril 2013. See tähendab, et ühest küljest on meil seadusega reguleeritud üks üsna kindel kriteerium gümnaasiumihariduse tulevikuks Jõgeval. Teisalt on selge, et nii praegust linna rahvastikku kui õppurite koosseisu, hariduslikke vajadusi ning muutunud üldist elukeskkonda arvestades peame linnas muudatusi tegema seadusest olenemata.